Publication: Magyar Közlöny
Issue: MK-2001-4 (Year: 2001, Number: 4)
Era: 1990-2004
Section: 1999. évi LXXVI. törvény (Szjt.) 77. § (1) bekezdésében és
Paragraph Index: 204

2. A felhasználás egyéb feltételei 2.1. A felhasználás részletes feltételeiről az MSZSZ-EJI és a MAHASZ, illetve a felhasználók szerződésben állapodnak meg. 2.2. Ha a felhasználás részletes feltételeiről szóló szerződés másként nem rendelkezik, a felhasználó adatot köteles szolgáltatni az 1.1—1.3. pontokban meghatározott jogdíj megfizetésének alapjául szolgáló bevételeiről, továbbá a nyilvánossághoz közvetített hangfelvételekről. A hangfelvételekről a következő adatokat kell közölni: a hangfelvétel címét, előadójának nevét, kiadójának nevét, ideértve azt az ún. „label” nevet is, amely alatt a hangfelvétel megjelent, valamint a kiadás évét. A nyilvánossághoz közvetített hangfelvételekre vonatkozó adatszolgáltatásnak digitális formátumban kell eleget tenni. 2.3. Ha a felhasználás részletes feltételeiről szóló szerződés másként nem rendelkezik, az MSZSZ-EJI és a MAHASZ a jogdíjelszámolás alapjául szolgáló adatokat, valamint a hangfelvételek felhasználásának módját és mértékét a helyszínen ellenőrizheti. 2001/4. szám 2.4. Ha a felhasználás részletes feltételeiről szóló szerződés másként nem rendelkezik, a jelen díjszabás szerinti jogdíj és adatszolgáltatás naptári negyedévenként, a negyedévet követő hónap 15. napjáig esedékes.

Source: https://magyarkozlony.hu/hivatalos-lapok/9004ceba0742aa446d85a60a9d1bb88e07d2f6ee/dokumentumok/d388b75871695b3859e794c6007f25f4b832c2ee/letoltes